9त ओमन राजा कर बात ला सुईन के, अपन डगर में चएल देहीन अऊ जे तरईया ला ओमन पूरब दिसा में देखे रहीन, ओहर ओमन कर आगु-आगु गईस अऊ ओ जघा कर ऊपरे में जाए के ठहेर गईस; जिहां लईका हर रहीस। 10जब ओमन ओ तरईया ला देखीन, त ढेरेच फुरमा होईन। 11घर कर भीतरी जाए के, ओमन ओ लईका ला ओकर दाई मरियम कर संगे देखीन अऊ भुईयां में गिर के लईका कर पांव परीन। तेकर अपन-अपन थईला ला छोएर के सोना, लोबान अऊ गंधरस#2:11 ए तीनो चीज हर राजा मन ला देहे लाएक ढेरेच महंगा, महकेदार संदेस रहीस। कर भेंट चघाईन। 12अऊ परमेस्वर हर ओमन ला सपना में चेतावनी देहीस कि हेरोदेस ठन झईन जईहा, एकरे ले ओमन आने डगर में अपन देस फिर गईन।
16जब हेरोदेस राजा हर देखीस कि ओ गियानी मन, ओकर ठे धोखा करीन हवें, त ओहर ढेरेच रिसे होईस अऊ ओहर मईनसे मन ला भेज के, ओ गियानी मन कर बताल समय कर अनुसार बेतलहेम अऊ ओकर अगल-बगल गांव कर सबेच लईका जेमन दुई साल अऊ ओकर ले छोटे रहीन, ओमन के माएर देहीन। 17तब जे बात ला यिरमियाह अगमजानी कर द्वारा कहल गए रहीस, ओहर पूरा होईसः
18रामाह में रोए कर अऊ ढेरेच दुख कर अवाज सुनाई देहीस,
राहेल हर अपन लईका मन बर रोवत रहीस,
अऊ ओ नई चाहत रहीस कि कोनोच हर ओके चुपवाए,
काबरकि ओकर लईका मन मएर गए रहीन।
19हेरोदेस राजा कर मरे कर पाछू, परभू कर एगोट दूत हर, मिसर देस में यूसुफ ला सपना में देखार देहीस। 20अऊ कहीस, "उठ! लईका अऊ ओकर दाई ला लेके इसराएल देस में चले जा, काबरकि जेमन ए लइका ला माएर दारे कर कोसिस करत रहीन, ओमन मएर गईन हवें।" 21यूसुफ हर उठीस, अऊ लइका अऊ ओकर दाई मरियम ला लेके इसराएल देस में चएल देहीस। 22बकिन जब ओहर एला सुनीस कि अरखीलाउस हर अपन दाऊ हेरोदेस कर जघा में एहूदिया जिला में राएज करत हवे, त ओहर उहां जाए बर डराईस। फेर सपना में परमेस्वर ले चेतावनी पाए के ओहर गलील जिला में चएल देहीस, 23अऊ ओहर उहां जाए के नासरत नांव कर एगोट सहर में बएस गईस, एकर बर कि जे बात हर अगमजानी मन कर द्वारा कहल गए रहीस, ओहर पूरा होए कि ईसू हर नासरी कहाही।
